Na temelju članka 24. Statuta Osnovne škole ˝Đuro Pilar˝, Slavonski Brod Školski odbor Osnovne škole ˝Đuro Pilar˝, Slavonski Brod, temeljem odredbe članka 52. Zakona o proračunu („Narodne novine“ br. 87/08, 136/12 i 15/15) na prijedlog ravnatelja Škole, Školski odbor Osnovne škole ˝Đuro Pilar˝, Slavonski Brod na 88. sjednici održanoj dana 30. lipnja 2020. godine donosi

**PRAVILNIK**

**O STJECANJU I KORIŠTENJU VLASTITIH PRIHODA**

**I. OPĆE ODREDBE**

Članak 1.

Ovim Pravilnikom o vlastitim prihodima (u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitim prihodima.

Odredbe ovog Pravilnika ne odnose se na sredstva državnog proračuna, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

Riječi i pojmovni sklopivi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu odnosno u jednini ili množini.

Članak 2.

Sukladno članku 52. Zakona o proračunu („Narodne novine“ br. 87/08, 136/12 i 15/15) vlastitim prihodima smatraju se prihodi koje Škola ostvari od obavljanja poslova na tržištu i tržnim uvjetima.

Škola može ostvarivati vlastite prihode od:

* Najma učioničkog i drugog prostora
* Odvoza otpadnog papira
* Donacija
* Humanitarne akcije

Članak 3.

1. **Najam učioničkog i drugog prostora**

Učionički i drugi prostor škole i to: sportska dvorana, učionice opće namjene, specijalizirane učionice i više namjenski prostor mogu se iznajmiti zainteresiranim građanima, udrugama, ustanovama, trgovačkim društvima i drugim pravnim osobama (u daljnjem tekstu: najmoprimci) za održavanje sastanaka, predavanja, radionica, rekreacije i sl., ako Škola ima organizacijskih i prostornih uvjeta te ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Najam učioničkog i drugog prostora ostvaruje se u skladu s odredbama Pravilnika o uvjetima i kriterijima za korištenje prostora i opreme u školskim objektima od 19. veljače 2016. godine koji je donio Grad Slavonski Brod.

Članak 4.

Zainteresirani najmoprimci u zahtjevu za najam prostora iz čl. 4. ovog Pravilnika dužni su podrobnije naznačiti vrijeme, svrhu, broj sudionika i ostale podatke koji pobliže opisuju namjeravanu aktivnost za koju se iznajmljuje prostor

U slučaju da se radi o zainteresiranim građanima, odnosno grupi građana, zahtjev podnosi zajednički predstavnik kojeg svojim potpisom na zahtjevu podrže zainteresirani građani.

Zainteresirani najmoprimac na Školu upućuje Zahtjev za korištenje prostora Škole, ravnatelj procjenjuje raspoloživost organizacijskih i prostornih uvjeta za najam te se s istim sklapa ugovor o najmu ili ga se obavještava o nemogućnosti sklapanja ugovora.

Članak 5.

1. **Odvoza otpadnog papira**

Škola prikuplja otpadni papir, a za odvoz ima sklopljen ugovor s ovlaštenom pravnom osobom.

Cijena odvoza određena je ugovorom.

Članak 6.

1. **Donacije**

Škola može primiti donaciju u novcu i koristit će ju za namjene za koje je dana odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom škole.

U slučaju da je donacija u suprotnosti s obrazovnom i odgojnom funkcijom škole, ravnatelj će izvršiti povrat primljenih sredstava.

U slučaju da donator nije odredio namjenu doniranih sredstava ista će se koristiti u svrhu utvrđenu čl. 10. ovog Pravilnika.

Članak 7.

Škola može primiti dar u naravi, ako se može koristiti u obrazovnoj i odgojnoj funkciji škole. Stvarna ili procijenjena vrijednost primljenog dara dostavlja se u računovodstvo škole radi daljnjeg postupanja sukladno odredbama o popisu imovine i obveza (inventuri).

Članak 8.

Evidencija o sklopljenim ugovorima za vlastite prihode vodi se u tajništvu Škole, a nadzor i naplatu vlastitih prihoda vodi računovodstvo Škole prema posebnoj proceduri naplate prihoda Škole.

**II. KORIŠTENJE I RASPODJELA VLASTITIH PRIHODA**

Članak 9.

Ostvareni prihodi, ukoliko Osnivač Škole svojom odlukom drugačije ne odluči, koriste se za podmirenje:

* materijalno - financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni
* troškovi za podizanje razine učeničkog standarda
* troškova seminara i stručnih usavršavanja radnika i
* ostalih rashoda Škole.

Članak 10.

Ovaj Pravilnik stupa na snagu osmog dana od dana objave na oglasnoj ploči Škole.

KLASA: 003-05/20-01/08

URBROJ: 2178/01-07/20-1

Slavonski Brod, 30. lipnja 2020. godine

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Ilišević

*Ovaj Pravilnik objavljen je na oglasnoj ploči dana 30. lipnja 2020 godine te stupa na snagu dana 8. srpnja 2020. godine.*

Ravnatelj Škole:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Igor Nikičić, dipl.uč.